2016ko bertsopaper sarituak	
	LH  3. eta 4. maila   8-9 urtekoak
		Irabazlea:   June Arregi  (Elgoibar Ikastola)	
		Aipamenak:	- Sofia Mendia (Urretxuko Gain Zuri Ikastetxea)
				- Arixen San Sebastian Larrañaga (Zarauzko S. Mitxelena Ikastola)
				- Nahia Carrillo (Elgoibar Ikastola)
				-Nikolas Contreras  (Ataungo Joxemiel Barandiaran Eskola)	
	LH  5. eta 6. maila  10-12 urte bitartekoak
Irabazlea:   Ugaitz Usabiaga (Asteasuko Pello Errota Ikastetxea)
		Aipamenak:	- Lantz Unanue Bidal (Azpeitiko Ikasberri Ikastola)  
				- Asier Urkiola Urmeneta (Urretxuko Gainzuri Ikastetxea) 
				- Iosu Mujika (Asteasuko Pello Errota Ikastetxea)
				- Xanet Mendizabal (Beasaingo Andramendi Ikastola)
	DBH Lehen Zikloa  12-14 urte bitartekoak
		Irabazlea:	Aner Euzkitze  (Zarauzko Lizardi Institutua)	
		Aipamenak:	-  Eider Maya Sanzberro (Oiartzungo Haurtzaro Ikastola)
				-  Aloña Salegi Alkorta (Itziar/Debako Mendata Institutua)
				-  Izar Ruiz de Austri Arexolaleiba (Arizmendi/Gaztelupe Ikastola)
				- Olatz Zuazubiskar Iñarra (Arizmendi Ikastola-Gaztelupe gunea)
	DBH  2. Zikloa eta Batxilergoa	15-18 urte bitartekoak
		Irabazlea:	  Beñat Mujika Izagirre (Donostiako Santo Tomas Lizeoa)
		Aipamenak:	- Maddi Aiestaran Iparragirre ( Beasaingo Loinazpe Institutua)					- Oihana Labiano Sorazu (Ikasberri Azpeitiko Ikastola)
				- Lierni Rekondo Villaron (Lasarte-Usurbil Insitutua
				- Naroa Agirre Arozamena (Hernaniko BHI )
				- Oihana Arana (Arizmendi Ikastola-Almen gunea)

LH  3. eta 4. maila   8-9 urtekoak
		Irabazlea:   June Arregi  (Elgoibar Ikastola)	
Gaia: Bidegorria jarraituz herriari itzuli osoa eman diogu oinez.

Doinua: Orioko balearena
Ibiltzea gu denok
gustuko dugunez
ondo pasatuaz gain
osasuntsu denez
batzuk bizikletan da
beste batzuk oinez
nahigabe herriari
buelta bat emanez.

- Sofia Mendia (Urretxuko Gain Zuri Ikastetxea)
Gaia: Marrazki bizidunen herria ikusi eta ezagutu dugu
Doinua: Ama begira zazu

Sei urte nituela
telebistan sartuz
Doraemon ikusi non
rtxea margotuz
orduan etorri zen
izena galdetuz
eta nik esan nion
ibiltzeko kontuz.

Arixen San Sebastian (Zarauzko S.Mitxelena Ikastola)
Gaia: Katarroa sartu da gure etxean eta ez du alde egiteko asmorik.
Doinua: Ama begira zazu

Katarroa sartu da
etxeko atetik
eta antza ez dauka
joateko asmorik

Ohe barruan nago
atxis eta atxis
ez zait ezer gustatzen
ai,ama mekatxis.

Nahia Carrillo (Elgoibar Ikastola)
Gaia: Bidegorria jarraituz, herriari itzuli osoa eman diogu oinez
Doinua: Maritxu nora zoaz

Oraintxe hasi gara
denok buruz buru
ibiltzen tipi-tapa
guk lortuko dugu
herriari itzulia
emango diogu
bukaerara heltzea
baitugu helburu.

Nikolas Contreras (Ataungo Joxemiel Barandiaran eskola)
Gaia: Bidegorria jarraituz,  herriari itzuli osoa eman diogu oinez.
Doinua: Pello Joxepe

Amak esan dit paseatzeko,
hori ez da nire giro
asko nekatu ohi naiz eta
joan behar dut astiro
etxera azkar ailegatzeko
behar dut Putterri igo
bidegorritik paseatzera
ez nihoa ni berriro.

LH  5. eta 6. maila  10-12 urte bitartekoak

Irabazlea:   Ugaitz Usabiaga (Asteasuko Pello Errota Ikastetxea)
Gaia: Animalien munduan murgilduz, (animalia hauxe) izan nahiko nuke.
Doinua: Haizeak biali du

Ni izango nintzake
txerrama galanta
batetik baina eta
bestetik patata
aurrena ondo jan ta
gero egin kaka
bizitzarik onena
berarena da ta. 	Ni txerriak bezela
laurehun kilo edo
putzutan plisti plasta
lokatzetan bero
ta abendura potolo
iritsi ezkero
Donostin hilko naute
parranda ta gero.

Lantz Unanue Bidal (Azpeitiko Ikasberri Ikastola) 
Gaia: Nire inguruaren adiskide izaten saiatzen naiz.
Doinua: Mendian gora haritza

Daukat maitasun beharra
ez da batere earra
ezin ikusi aurpegi hontan
inoiz irribarra
zauriz zauri, marraz marra
hau da bizitza kaxkarra
familiagatik emango det nik
daukadan indarra.	Ta uste dute naizela
nahiz ta ez izan ergela
bakar-bakarrik egoten naiz ni
gaixo bat bezela
beti gainean itzela
ezin dut segi horrela
neri egiten didaten hoiek
proba dezatela.	

Asier Urkiola Urmeneta (Urretxuko Gain Zuri  Ikastetxea)
Gaia: Aurtengo neguan elur gosez nabil.
Doinua: Hiru aste badira

Udazkena bukatutakoan
banuen kriston beldurra
elurra egingo zulakoan
babestu nuen txakurra
negua aurten iritsi zaigu
baina benetan maltzurra
nahiz eta telebistan jarrita
ez du egiten elurra.	Elurra egiteko behar du
hotz asko eta gogua
alde onari begiratuta
ez dut piztu beharko sua
Olentzerok manga motz motzetan
ekarri digu zakua
iritsi baino askoz lehenago
bukatu zaigu negua.	

Josu Mujika (Asteasuko Pello Errota Ikastetxea)
Gaia: Animalien mundura murgilduz (hauxe) aukeratuko nuke.
Doinua: Haizeak biali du

Nik hasi nahiko nuke
tximua izaten
eguna pasatzeko
platanoa jaten
zuhaitzez zuhaitz nabil
saltoak ematen
baina ea ez naizen
lurrera joaten.	Nik ditut tximinoen
hamaika bertute
zenbat salto arbolaz
aldatzean truke
ta oihanean bista
ederrak dituzte
horregatik tximua
izan nahiko nuke.	

Xanet Mendizabal (Beasaingo Andramendi Ikastola)
Gaia: Eskolara joateko aukerarik ez duten neska-mutiletaz gogoratu naiz.
Doinua: Zer da gaur Donostian

Ikastolan ein degu
gai interesgarri
Afrikako lekuan
behar nuke jarri
han jende asko dago
gosez ta egarri
eskola gabe ere
jende asko larri
denok behar genuke
laguntza ezarri (bis).	Haruntz iritsitakon
ikusi nuena
ordun konturau nintzen
pobrezia dena
Afrikan bizitzeko
daukate kemena
konparako bagenu
Europan garena
infernua litzake
bizitzen dutena (bis).	

DBH 1. eta 2. maila (12-14 urte)
Aner Euzkitze (Zarauzko Lizardi Institutua)
Gaia: Aspertzeko betarik gabe bizi naiz, baina pozik nabil.
Doinua: Itsaso hori dago zatarra

Bertsolaritzan milaka froga,
dena umore zein metafora,
noizbait bide bat okerra bada
har daiteke ziaboga (bis)
Gasteiza, ta Durangora
Angeluraino gerora,
nahi ta ezina izango da…
nahiz ta batzutan desorekatu
ta ezinak egin gora,
egiten dena gustatzen bad
beti egiten da gustora (bis).
	Dena edertasun ta aurrerapen,
beste aro bat hasten da aurten,
lanbide honek nola euskara
osorik alda dezakeen (bis)
sarri zaila du ematen
munduari erasaten,
baina horrelako baten,
konturatu naiz badaukadala
behar adina ekarpen…
nirea soilik egin behar dut
besteek goza dezaten (bis).

Eider Maya Sanzberro (Oiartzungo Haurtzaro Ikastola)
Gaia: Aspertzen naizenean, badakit zer egin bizirik sentitzeko.
Doinua: Minberatu zaizkigu
Neri ez zait gustatzen
batere aspertzea
oraindik gutxiago
ballet dantzatzea
soluzio onena
txantxak egitea
dibertitzen nauena:
adarra jotzea.	Triste nagoenean
da mundua hotza
irrifarra da beti
botika aproposa
nik farra egitean 
pizten zait bihotza
umoreak sortzen dit
niri bizipoza.	

Aloña Salegi Alkorta (Itziar/Debako Mendata Institutua)
Gaia: Ez dut gogoko lagunekin haserretzea.
Doinua: Habanera
Batera egon ondoren
hau guztia gertatzeak
pena ematen dit neri
egoera azaltzeak
gure inguruko denak
guzti honek harritzeak
ez ote dute balio
pasa ditugun urteak
laguntasun politetik
amorrua agertzeak
jadanik ez du balio
ezer ere konpontzeak
burura ekarri baitit
piskatxo bat pentsatzeak
zertarako balio du
zurekin haserretzeak?	Oraindik ezin sinetsi
hori pasatu zaigunik
ez dut uste nik barkatu
esan behar dizudanik
begiak malkoz beteta
jarriak zaikzit jadanik
nahiz ez didazun eskatu
oraindikan barkamenik
lasai egon ez daukazu
ezer eskatu beharrik
ez dut nahi nire bizitzan
inorekin hasarrerik
izan gaitezen lagunak
jada proposatu nahirik
barkatu lagun maitea
berdin esan nahi dizut nik.	

Izar Ruiz de Austri Arexolaleiba (Arrasateko Gaztelupe/Arizmendi  Ikastola)
Gaia: Lotsagorritzen naizenean,  hitzik gabe gelditzen naiz.
Doinua: Gogoan daukat ez du aspaldi
Gorroto edo maite zaitudan
orekaren bila, dudan
bihotza uzkurtu egiten zait maiz
negar egiteko mugan
egun osoa pasa dezaket
bihotz ta burua zugan
zure irainak, hitz itsusiak
utzi nahi ditut ahazturan
zenbat esan nahi nizkizun eta
zenbat isildu ditudan (bis).	Gure arteko harreman hori
lotu zen konfiantzara
nire akatsak ta hutsuneak
denak ateraz plazara
konponbide zen nire masailen
gorria eta dardara
amorru gorriz erantzungo dut
hurrengo aizkorakada
mingarriago izaten baita
bizkarretik sartzen bada (bis)	

Olatz Zuazubiskar Iñarra (Arrasateko Gaztelupe/Arizmendi Ikastola)
Gaia: Lotsagorritzen naizenean, hitzik gabe gelditzen naiz,
Doinua: Gogoan daukat, ez du aspaldi

Aulkira igo eta indartsu
mugitu dut lehen gerria
garraxi eginez adierazi dut
barreneko aldarria
sudur gorria jarri ostean
galdu ote dut neurria
ingurukoei sumatu diet
nik sortutako irria
propio daukat lotsaraztean
dudan kolore gorria (bis).	Masaila gorri jartzen zait eta
lotsari eutsi ezinik
ingurukoak ikusten ditut
deabru forman eginik
lotsa hitza zela, sinetsi nuen
niri Pirritxek esanik
nahiz ta aurpegia, gorritze hori
izan dudan betidanik
beranduegi konturatu naiz
berandu dela jadanik (bis).	

DBH3. eta 4. maila-Batxilergoa (15-18 urte)

Beñat Mugika Izagirre (Donostiako Santo Tomas Lizeoa)
Gaia: Nire buruaren mugak/lehentasunak ezagutu nahi ditut.
Doinua: Munduko ilunabarra
“Asko ikasi ezazu,
jada handia zara zu
ikasketetan jo ta su,
eta bizitzan igualtsu”
ahots ugari, lagundu nahian,
niretzako enbarazu,
jada ez dakit zer diren hoiek
aholku edo mehatsu.
Nire bidea egin nahi nuke
burujabe, pausu pausu, 
nire iparra seinalatu eta
hari soilik egin kasu
baina zaila da iparrorratzik
eskutan ez badaukazu (bis).
	Jada otsailean barrena,
intzirika dut barrena
karrerarekin problema
nabaria daukatena.
Orain artean besteek zioten
egin behar nukeena
baina nik dena  baztertu eta
bota dut oihu ozena
ikusketetan gerta dadila
gertatu behar duena
lehentasunik ez dut oraindik
oso gauza nabarmena
baina bizitzaz ikasi nahia
ez ote da ba lehena ?(bis).	
3
Zalantzarikan ezin ken
nerbioak irakiten
etorkizuna iruditzen
zaila omen da nonbaiten
haurra nintzela helduek oso
zoriontsu ziruditen
baina zer ikasketa hautatu
oso zaila da jakiten
etorkizunik ez daukatargi,
buruari eragiten
nahiz zer ikasi eta zer izan
oraindikan ez dakiten
denborarekin ikasiko dut
nire bidea egiten (bis)
.

Maddi Aiestaran Iparragirre (Beasaingo Loinazpe Institutua)
Gaia: Gure inguruari/gizarteari, zer eman/eskaini diozaiokegu gazteok?
Doinua: Mutil koxkor bat itsu aurreko

Makinita bat eskuartean
uneoro itsatsia
maiz errietan gure aitona
halaxe zaigu hasia
kostata baina aldatuko dut
bere buru nahasia
zerbaitengatik naizelako behin
bere besotan hazia
gazteok ere badugulako
eurei zer irakatsia (bis).
	Aldatu zaigu mila inguru
aldatu mila ohitura
aldatu zaigu teknologia,
aldatu zaigu kultura,
zerbait hobetu beharko dugu
lehen oker zegoen hura
sarritan hartzen diodalako
mundu beltz  baten itxura,
eta borobil bilakatzeko
gure ordua heldu da (bis).	
3
Berdintasuna astiro baina
helduko da berehala
malko bakoitza izan dadila
irrifar baten azala,
pausorik pausu ahalegin honek
fruiturik eman dezala,
inoiz norbaitek sumatu dezan
gaurko gazteon itzala
nahaste denak askatu asmoz
aitonarena bezala (bis).

Oihana Labiano Sorazu (Azpeitiko Ikasberri Ikastola)
Gaia: Nire buruaren lehentasunak/mugak ezagutu nahi ditut.
Doinua: Lurraren pean sar nindaiteke

Jaio orduko nik hartzen nuen
goxo amaren bularra
hark erakutsi zidan egiten
berdin barre nahiz negarra,
hark erakutsi zidan babesten
nire lagunen bizkarra
ta egunero sentitzen dut nik
lagun guztien beharra
baian, ni neu naiz ezgutzen ez
dudan pertsona bakarra (bis).	Nahiz eta jakin gauza denetan
ez naizela hain trebea
lagun, guraso zein irakasle
nigan badute fedea
nola badudan lagunetzako
beti laztan bat gordea
helburu bat dut ta neuretzako
izango da askoz hobea
beste guztiak zaintzearekin
bat zain dezadan nirea (bis).	
3
Nahiz eta gutxi axola duen
zer daramadan jantzia
nahiz eta nire puntu fuertea
ez dudan elegantzia
ta txikitatik gorrotatzen dut
lagunen konpetentzia
nortasunaren erakuslea
nola den diferentzia
nire itxurari emango diot
behar besteko  garrantzia (bis).		

Lierni Rekondo Villaron (Lasarte-Usurbil Institutua)
Gaia: Nire buruaren mugak/lehentasunak ezagutu nahi ditut.
Doinua: Bizkorra ez naiz baina badaukat

Zenbait bizipen harresituta
dauzkagu norbere ziegan
tarteka preso hobebeharrez
eta tarteka aukeran,
baina askatu behar direnez
nrberak nahi duen eran
errimen askatasun haizea
sartu nahi dute niregan
ta sentitzen naiz primeran
askotan preso hartzen gaituzte
inporta gabe zer zeran
eta hegoak moztu ezkero
bertsoz egiten  dut hegan (bis).	Bertso kontutan trebea zera
soberan duzu kemena
berez hori da kanpotik denek
ilusioz diotena
eskolarteko txapelketa bat
bilakatu zait problema
gozamen izan behar lukeena
da lotzen nauen kondena
izango zara onena
besteek oso argi daukate
benetan ni neu naizena
baian ez dakit eman ahal dudan
benetan espero dena (bis).
	
3
Eguna heltzen doan heinean
nirekiko zenbat duda
ezin dut jasan  besteen pare
izatearen ardura
gogoan daukat mikrofonoan
isiltzen zen neska hura
baina isiltasuna  hautsiaz
atera nahi dut mundura
fikziozko baita muga
gaurko honetan irabazi dut
lotsaren kontrako duda
jadanik beldurrik ez dut eta
has dadila abentura (bis).		

Naroa Agirre Arozamena (Hernaniko Santa Barbara Institutua)
Gaia: Ausarta izan nahi dut, bere arrisku guztiekin.
Doinua: ETA-ren su etenetik

Edozer gauza deitzen dit
a(ha)ztuaz nire izena
“egin nik esandakoa”
izango da bere lema
eta aurre egin gabe
zintzo egiten dut dena
baian haserretzen da ta
hori da nire azkena
kalean erakusten du
bere alde goxoena
nik gorrotoa diot ta
gurasoek miresmena
kalean beti da uso
etxean otsoa dena (bis).	Aurpegi zurbila daukat
ta begirada apala
edonora noanean
hor dago bere itzala
dena nik garbitu behar
sukaldea eta sala
bere hitzek mintzen naute
ta zauria da zabala
zerbait egin behar nuke
segiatuan, berehala
baina nola adierazi
sentitzen naizela hala?
ubeldu hauen gainetik
barneko mina dudala (bis).	
3
Ubelduak nonahi ditut
morea, beltza, horia
kolpe eta mehatxuak
eguneroko ogia
erasoengandik ilun
ikusi nire zoria
egia kontatuko dut
urruntzeko hilobia
ta berak ni erailtzea
delako nire fobia
arrisku denen gainetiok
azaleratu egia
behin behintzat izan nahi nuke
aske dagoen txoria (bis).

Oihana Arana Cardenal (Eskoriatzako Almen/Arizmendi Ikastola)
Gaia: Gazteon ezaugarri nagusiak, umorea eta baikortasuna dira.
Doinua: ETA-ren su etenetik

Bizitza ez dela erraza
hasten gara konturatzen
aldatu ezin den hori
hasi ezkero aldatzen
zuloak dayzkan guztia
ez da posible osatzen
loti ederrak sekula
ez direlako esnatzen.
Gazteok helduagoen
Begitan hasita sartzen
Garden ikusten gaituzte
baikor, umore almazen
hori ikusten badute
ez dakite begiratzen (bis).

	Kristalezko mundu baten
bizi garenez oinutsik
ezin dugunez arnastu
behin garbitutako hautsik,
eraiki nahi gaituztenez
buru ta ideiaz biluzik
inork ez dauka bizitzan
aurrera egiteko funtsik.
Halare, “baikorrak dira”
diote hainbat nagusik
negarrez baino barrezka
hobe gabiltzanez kasik
ez zaigu ezer geratzen
barre egitea baizik (bis).
	
3
Aterkipean atertu
ohi zaigunez eurijasa
bi aldiz jaiotzen denez
sugandillaren isatsa,
garbitzeko baino hegan
egiteko den erratza
eta  arma gogorrena
izan daitekeen arkatza
kontu serio bat ere
izan daiteke jolasa.
Umorea sor dezagun
norberak norbere kasa
zoriontsu izatea
ez baita beti erraza (bis).